במשחק הכנה לגביע הקונפדרציות 2009 נגד , בו ניצחה ספרד 0–6, הבקיע וייה את השלושער השני שלו במדי הנבחרת, כשנה לאחר השלושער נגד רוסיה. במשחק הפתיחה של גביע הקונפדרציות, כבש את השער החמישי ובישל אחד נוסף בניצחון 0–5 על . במשחק הבא היה היחיד שהצליח לפרוץ את הגנתה הקשוחה של נבחרת עיראק ועם שערו השני בטורניר הוביל את ספרד לניצחון 0–1. במשחק השלישי והאחרון בשלב הבתים נגד , וייה החטיא בעיטת עונשין מ-11 מטרים, אך מספר דקות לאחר מכן כבש את שער היתרון של הנבחרת שלבסוף ניצחה במשחק 0–2. ניצחון זה היה ה-15 ברציפות של ספרד במשחקים רשמיים ובכך היא השוותה את שיאה העולמי של נבחרת ברזיל למספר הניצחונות הרצופים הגדול בכל הזמנים. הרצף המרשים נעצר בחצי הגמר נגד , בו הפסידה ספרד 0–2, אולם זכתה במדליית הארד לאחר שניצחה את דרום אפריקה במשחק על מקומות 3–4. וייה סיים את הטורניר עם שלושה שערים ובישול אחד בחמישה משחקים, בזכותם זכה בפרס נעל הארד ונכלל בנבחרת הטורניר. כשבועיים לאחר מכן, ערך את ההופעה ה-50 שלו במדי הנבחרת, במשחק ידידות נגד .